CELEX: 62018TB0429
Language: hu
Date: 2019-02-13 00:00:00
Title: T-429/18. R. sz. ügy: A Törvényszék elnökének 2019. február 13-i végzése — BRF és SHB Comercio e Industria de Alimentos kontra Bizottság („Ideiglenes intézkedés iránti kérelem — Közegészségügy — (EU) 2018/700 végrehajtási rendelet — Azon harmadik országbeli létesítmények jegyzékének, amelyekből egyes állati eredetű termékeknek az Unióba történő behozatala megengedett, egyes brazíliai létesítmények tekintetében történő módosítása — A sürgősség hiánya — Az érdekek mérlegelése”)

8.4.2019   
            
            
               HU
            
            
               Az Európai Unió Hivatalos Lapja
            
            
               C 131/51
            
         
      A Törvényszék elnökének 2019. február 13-i végzése — BRF és SHB Comercio e Industria de Alimentos kontra Bizottság
      (T-429/18. R. sz. ügy)
      („Ideiglenes intézkedés iránti kérelem - Közegészségügy - (EU) 2018/700 végrehajtási rendelet - Azon harmadik országbeli létesítmények jegyzékének, amelyekből egyes állati eredetű termékeknek az Unióba történő behozatala megengedett, egyes brazíliai létesítmények tekintetében történő módosítása - A sürgősség hiánya - Az érdekek mérlegelése”)
      (2019/C 131/60)
      Az eljárás nyelve: angol
      
         Felek
      
      
         Felperesek: BRF SA (Itajaí, Brazília), SHB Comercio e Industria de Alimentos (Itajaí) (képviselők: D. Arts és G. van Thuyne ügyvédek)
      
         Alperes: Európai Bizottság (képviselők: X. Lewis, B. Eggers és B. Hofstötter meghatalmazottak)
      
         Az ügy tárgya
      
      Az EUMSZ 278. cikken és az EUMSZ 279. cikken alapuló, elsődlegesen az azon harmadik országbeli létesítmények jegyzékének, amelyekből egyes állati eredetű termékeknek az Unióba történő behozatala megengedett, egyes brazíliai létesítmények tekintetében történő módosításáról szóló, 2018. május 8-i (EU) 2018/700 bizottsági végrehajtási rendelet (HL 2018. L 118., 1. o.) végrehajtásának vagy az EUMSZ 263. cikk alapján a felperesek által indított kereset jogerős elbírálásáig vagy a Törvényszék elnöke által meghatározott időpontig történő felfüggesztése, másodlagosan pedig az említett rendelet alkalmazásának felfüggesztése iránti kérelem a következők tekintetében: a felpereseknek az azon létesítmények jegyzékében szereplő létesítményei, amelyekből a baromfihúsnak és a nyúlfélék húsának (II. szakasz) Brazíliából történő behozatala engedélyezett, felpereseknek az azon létesítmények jegyzékében szereplő létesítményei, amelyekből a darált hús, előkészített hús és a csontokról mechanikusan lefejtett hús (V. szakasz) Brazíliából történő behozatala engedélyezett, amelyek esetében az élelmiszer- és takarmánybiztonsági riasztási rendszeren keresztül 2017. március 1. és 2018. április 19. között nem került sor kettőnél több értesítésre, valamint a felpereseknek az azon létesítmények jegyzékében szereplő létesítményei, amelyekből a húskészítmények (VI. szakasz) Brazíliából történő behozatala engedélyezett, illetve bármely más, a Törvényszék elnöke által szükségesnek vagy célszerűnek tartott intézkedés vagy kiegészítő intézkedés meghozatala iránti kérelem.
      
         A végzés rendelkező része
      
      
                  1)
               
               
                  
                     A Törvényszék elnöke az ideiglenes intézkedés iránti kérelmet elutasítja.
                  
               
            
                  2)
               
               
                  
                     A Törvényszék elnöke a költségekről jelenleg nem határoz.